Peteliškė
Mirksnio verge, mirksnio tarne,
Aš pažįstu tavo sesę,
Peteliškę margasparnę –
Ji gi tavo mįslę tęsia.

Nuo lapelio ant žiedelio –
Ji vis tūpia, lengvaduonė,
Ir nevokia kito kelio
Ir, kaip tu, netaupo kluone...

Ji aplenkia žiedą kartų
Ir neboja, vos nutūpus,
Kad jau greit prie daržo vartų
Sudrebės sparneliai trupūs –

Nes jau tyko ją paukštytis,
Nes, iš dyklaukių užėjęs,
Vargšės imasi vaikytis
Audros siaubo siųstas vėjas...

Baltrušaitis Jurgis
Eilėraščiai